Holnap majdnem strandidő lesz
Csütörtökön akár 24 fok is lehet, úgy fest, elő lehet venni a rövidgatyát és a miniszoknyát is.
Az Országos Meteorológiai Szolgálat (OMSZ) jelentése szerint éjszaka fátyolfelhős lesz az ég, de a nyugati határvidéken és az Északi-középhegység nyugati területein vastagabb felhőzet is megjelenhet. Borsodban hajnalban ismét ködfoltok képződnek.

Csütörtökön napközben az ország legnagyobb részén változóan, a Dunántúl nyugati részein délutántól már több helyen erősen felhős lesz az ég és arrafelé helyenként kisebb zápor is előfordulhat. A legtöbb napsütés a keleti, délkeleti területeken valószínű. A déli szél többfelé megélénkül, a Dél-Alföldön és a Kisalföld egyes részein továbbra is lehetnek erős széllökések.

A legalacsonyabb éjszakai hőmérséklet többnyire 5, 12 fok között alakul, de az északkeleti kevésbé felhős, szélcsendes helyeken 0, +4 fok is előfordul.

A legmagasabb nappali hőmérséklet csütörtökön általában 17 és 24 fok között várható, Borsod-Abaúj-Zemplén megyében ennél egy-két fokkal hűvösebb is lehet.
meleg iőjárás-jelentés november